18.5.2006 Euroopa Liidu Teataja L 130/37 KOMISJON EUROOPA ÜHENDUSTE VÕÕRTÖÖTAJATE SOTSIAALKINDLUSTUSE HALDUSKOMISJON OTSUS nr 205, 17. oktoober 2005, millega määratakse mõiste “osaline töötus” reguleerimisala piirialatöötajate suhtes (EMPs ja EL/Šveitsi kokkuleppes kohaldatav tekst) (2006/351/EÜ) VÕÕRTÖÖTAJATE SOTSIAALKINDLUSTUSE HALDUSKOMISJON, võttes arvesse 14. juuni 1971. aasta määruse (EMÜ) nr 1408/71 (sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes) (!) artikli 81 punkti a, mille kohaselt halduskomisjoni ülesanne on tegeleda kõigi määrusest (EÜ) nr 1408/71 ja sellele järgnevatest määrustest tulenevate haldusküsimustega, võttes arvesse mainitud määruse artikli 71 lõike 1 punkti a, ning arvestades, et: (1) — Määruse (EMÜ) nr 1408/71 artikli 71 lõike 1 punktis a on sätestatud nimetatud määruse artikli 13 lõikes 2 sätestatud üldpõhimõtte (lex loci laboris) erand nende piirialatöötajate puhul, kes on täielikult töötud. (2) — Euroopa Ühenduste Kohus on otsustanud, et selle kindlaksmääramiseks, kas piirialatöötajat tuleb käsitada osaliselt või täielikult töötuna nimetatud määruse artikli 71 lõike 1 punkti a tähenduses, tuleb kohaldada ühenduse ühtseid kriteeriume. Sellist hindamist ei või teha riigi õigusest tulenevate kriteeriumide alusel. (2) (3) Kuna mitmete liikmesriikide riiklike sotsiaalkindlustusasutuste tavad töötuse liigi kindlaksmääramise tõlgendamisel on erinevad, on tähtis täpsustada nimetatud artikli reguleerimisala, pidades silmas ühtsete ja tasakaalustatud kriteeriumide vastuvõtmist, selleks, et nimetatud asutused neid kohaldaksid. (4) — Euroopa Ühenduste Kohus on otsustanud, et kui piirialatöötajal ei ole mingeid sidemeid pädeva liikmesriigiga ja ta on täielikult töötu, siis töötushüvitist maksab elukohajärgne asutus oma kulul. ()) EÜT L 149, 5.7.1971, lk 2. Määrust on viimati muudetud Euroopa Parlamendi ja nõukogu määrusega (EÜ) nr 631/2004 (ELT L 100, 6.4.2004, lk 1). (2) 15. märtsi 2001. aasta kohtuotsus kohtuasjas C-444/98 R. J. de Laat/Bestuur van het Landelijk instituut sociale verzeke- ringen. EKL 2001, lk 1-2229 jj.